# Com: copiar una partició

Aquest exemple descriu com copiar una partició. Assumirem que la intenció és copiar una partició des d'un dispositiu a un altre i sobreescriure una partició de destinació existent, però el procediment general no sol ser massa diferent en copiar al mateix dispositiu o a alguna àrea no assignada.

La captura de pantalla següent mostra l'aspecte té el dispositiu d'origen:

Finestra principal amb dispositiu d'origen

La partició d'origen en el nostre exemple serà «sdb1» que està actualment muntada, indicat per la icona del cadenat propera al nom del punt de muntatge en la instantània. Una partició muntada no es pot copiar, per això primer heu de desmuntar-la: cliqueu-la i seleccioneu menu-partition-mount.

Després de desmuntar la partició la icona del carenat ha marxat i ara és possible seleccionar menu-partition-copy. Això posa «sdb1» en el porta-retalls del &partman;; en altres paraules: «sdb1» és ara la partició que s'inserirà quan seleccioneu menu-partition-paste.

El dispositiu de destinació per a copiar en aquest exemple és «/dev/sdc». Cliqueu-lo en el plafó de dispositius. Així és com es veu abans de copiar:

Finestra principal amb el dispositiu de destinació abans de copiar

La partició a sobreescriure és «sdc5». Per a enganxar-ne la partició copiada, cliqueu-la i seleccioneu menu-partition-paste. Veureu que l'operació de copiar la partició s'ha afegit a la llista d'operacions pendents. Noteu que no es requereix cap quadre de diàleg per a inserir la partició com seria en el cas que l'haguéssiu enganxat en una àrea no assignada: el començament i el final de la partició enganxada seran determinats per la partició sobreescrita.

Ara seleccioneu menu-edit-apply i la partició serà copiada. Mireu com amidar particions per detalls quant a aplicar les operacions.